فيس بوك انستجرام السلام عليكم ورحمة الله وبركاته. اهلا بحضراتكم. في المقطع رقم ربعمية تسعة وخمسين من مقاطع حظر التجول. والحلقة السادسة من حلقات تدبر سورة الشورى بفكر حضراتكم تجيبوا المصاحف وافتحوا معي على صورة الشورى الصورة رقم اتنين واربعين في ترتيب المصحف. زي ما بيقول في ترتيب المصحف عشان ما حدش
يفتكر انها ده ترتيب نزولها ده مش ترتيب نزولها آآ امبارح احنا تدبرنا الايتين خمستاشر وستاشر من سورة الشورى. خلونا نقراهم تاني وبعدين نبدأ بالاية سبعتاشر النهارده نبدأ مع بعض نقرا خمستاشر وستاشر عشان نسترجع السياق كده. اعوذ بالله السميع العليم من الشيطان الرجيم
فلذلك فادعو واستقم كما امرت. ولا تتبع اهواءهم وقل امنت بما انزل الله من كتاب كتاب وامرت لاعدل بينكم. الله ربنا وربكم لنا اعمالنا ولكم اعمالكم. لا حجة بيننا وبينكم الله يجمع بيننا واليه المصير
والذين في الله من بعد ما استجيب له حجتهم داحضة عند ربهم وعليهم غضب ولهم عذاب شديد ايتين بينتهوا بالكلام آآ عن الاخرة الاولى بنتهي واليه المصير والتانية بتنتهي ولهم عذاب شديد
اذا الايتين بيشيروا صراحة ليوم القيامة فيه ناس بقى تسمع الكلام ده اللي فيه تهديد للظالمين والكافرين بالعقاب يوم القيامة لو كافر يقول لك ايه يا عم سبك بقى من الخرافات دي
واننا هنقوم بعد الموت والكلام ده ولو مؤمن ممكن يقول لك ايه حلني بقى على ما تقوم القيامة والناس دي تتعاقب. يوه امتى القيام مؤمن بالقيامة بس يحلني بقى لسه بدري عن القيامة دي
اقرا بقى سبعتاشر الاية سبعتاشر اللي هي بداية التدبر النهاردة. واسمع الاجابة على الاتنين دول الله الذي انزل الكتاب بالحق والميزان وما يدريك لعل الساعة قريب الكافر ممكن يقول ما فيش قيامة
والمؤمن يتساءل طب امتى هتقوم القيامة؟ الاية سبعتاشر بترد عليهم هم الاتنين طالما ان الله انزل الكتاب سواء القرآن او الانجيل او التوراة او الزابور او صحف ابراهيم او صحف موسى
نزل الكتاب ده ايه؟ بالحق يعني فيه الحق والشرع الصحيح نزل الكتاب ده بالحق وبالعدل الميزان هو الة تحقيق العدل الالة التي تعطي كل ذي حق حقه فلما يذكر الميزان معناه العدل اشارة للعدل
اذا لما تسمع ربنا نزل الميزان في كتاب يعني نزل الحق ونزل العدل اول حاجة هتيجي في زهنك ايه لما تسمع كده معقول هيخلق ده كله على الفاضي من غير ما يحاسب مين امن ومين كفر
يعني معقول ربنا هينزل كل الكتب دي وكل العلم اللي فيها والاوامر اللي فيها من غير ما يحاسبنا في الاخر مين اللي عدل ومين اللي ظلم اكيد نزل الكتب بالشرائع اللي فيها. علشان الناس تبعث يوم القيامة وتحاسب على الكلام ده. يعني لما الدولة تنزل مسلا ايه مناهج
اه دراسية اجبارية على الطلاب معقول ما يبقاش في اخر السنة فيه امتحان يعني ممكن لو مسلا نزلوا منهج غير اجباري. لو الطالب عايز ياخد الكتب دية ويقراها اهلا وسهلا. لو مش عايز مش مهم
ده ممكن ما يكونش فيه امتحان اخر السنة. لكن لما الدولة افرض المناهج دي يبقى لازم يكون في امتحان اخر السنة. لما دولة تفرض قانون لازم تحطوا الطرق لمحاسبة المواطنين التزموا بالقانون ولا خالفوه
وقلنا قبل كده ان خلق بدون بعث بعد الموت يساوي عبث عبث وتدبرنا في سورة المؤمنون افحسبتم انما خلقناكم عبثا وانكم الينا لا ترجعون انتم لو مش هترجعوا يبقى الخلق ده عبث
كده الاية سبعتاشر اجابت المتشكك في القيامة. ازاي؟ بان ربنا نزل الكتاب فيه الحق وفيه الميزان. يبقى لازم يكون فيه قيامة عشان الناس تتحاسب على اللي هو نزله طيب شوف بقى الاجابة على اللي بيقول لك المؤمن اللي بيقول لك ايه ؟ حلني بقى على ما تقوم القيامة وربنا ينتقم من الظالمين
اقرا باقي سبعتاشر وما يدريك لعل الساعة قريب خلي بالك ان كل ما يدريك في القرآن بتبقى اشياء لا يعلم عنها النبي شيئا كل ما ادراك في القرآن بتبقى اشياء ربنا علمها للنبي بعد ذلك
زي مسلا ايه وما ادراك ما الطارق النجم الثاقب خلاص قال له قال له بقى ايه هو الترك؟ النجم الثقب. ما كناش نعرف وعرفنا وما ادراك ما العقبة فك رقبة او اطعام في يوم ذي مسغبة. اذا عرفنا بقى ازا بعد ما ادرك تأتي امور كانت غير معروفة
للنبي صلى الله عليه وسلم ولنا ثم ربنا بيدرينا بها وبيعلمنا بها. اما ما يدريك تأتي بعدها امور ظلت غير معروفة لاحد ولا للنبي صلى الله عليه وسلم نفسه اقرا معي اخر الاية سبعتاشر. وما يدريك لعل الساعة قريب
قلنا الساعة اسم من اسماء يوم القيامة لكنه يستخدم عندما يكون الكلام عن موعدها الموعد امتى ؟ يوم الساعة عندما تقوم الساعة طبعا هنا فيه بقى ناس تساءلت طب الساعة مؤنث
قريب مذكر ليه ربنا ما قالش لعل الساعة قريبة في ناس قالوا يعني عدة اشياء لكن بصراحة اكتر رأي يعني ارى ان هو بصراحة صح واكتر رأي المفسرين شافوني شافوه ان هو صح
ان قريب نعت على وزن فعيل وبعض في طبعا حاجة قاعدة في اللغة العربية بتقول انعت يتبع المنعوت. لأ مش لازم النعت لا يتبع المنعوت في حالات معينة بعض النعوت لا تتبع المنعوت في التذكير وفي التأنيث وفي الجمع وفي الافراد. مثلا
نقول ايه؟ ممكن اقول مسلا طلابي اسرع من طلابك طلابي جمع قلت اسرعون قلت اسرع. اسرع مفرد لان ده اسلوب تفضيل. لما يكون النعت اسلوب تفضيل اسرع افضل احسن. لازم يبقى مفرد اصلا ما ينفعش ان انت تجمعه
وفي نعت على وزن فاعول. ودي معروفة اوي ومشهورة اوي. رجل عجوز وامرأة عجوز ما بنقولش عجوزة ها عجوزة ده عندنا في الايه ؟ في اللغة العامية والعجوزة. الست دي عجوزة. لكن هي عجوز. امرأة عجوز
فهنا النعت ما يتبعشي لازم يكون مذكر هنا. مش هيتبع المنعوت كذلك النعت على وزن فعيل. في سورة الاعراف تدبرنا ان رحمة الله قريب من المحسنين. القرآن ما قالش ان
رحمة الله قريبة نرجع بقى لموضوع الاية سبعتاشر الاية سبعتاشر نفس الكلام برضه آآ لعل الساعة قريب طيب زي رحمة الله قريب فازا كان النبي عليه الصلاة والسلام نفسه لا يعرف متى يوم القيامة
ومع ذلك هو مشفق منها. يعني يخاف من رهبة هذا اليوم. من الرهبة مش حالنا احنا بقى ما بالك بنا احنا وما يدريك لعل الساعة قريب اقرا معي الاية تمنتاشر
يستعجل بها الذين لا يؤمنون بها والذين امنوا مشفقون منها. مش باقول لك النبي مشفق منها ويعلمون انها الحق الا ان الذين يمارون في الساعة لفي ضلال بعيد الكافر بيستعجلها
بس مش اي كافر يعني مش كل كافر مستعجل لكن هم الكفار في وقت الرسول عليه الصلاة والسلام استعجلوها يعني ايه؟ يستعجل بها الذين لا يؤمنون بها. هم مش مؤمنين بها. انها ستحدث. فيستعجلوها من باب التحدي والسخرية. هم مش
بجد بيستعجلوها. هم مش مؤمنين بها اصلا يعني لما تقول لواحد ايه لو عملت كزا هامسكك هاضربك علقة فيقول لك طب بس بسرعة عشان عندي معاد. هو مش بيستعجلك بجد هو مش عايزك تضربه بجد
هو بيتحداك ان انت تقرب منه اصلا في صيغة سخرية وهي الاستعجال في سورة صاد احنا تدبرنا قول الله تعالى يعني القول ده ده كلام الكفار لكن ربنا اورده في سورة صاد. وقالوا ربنا عجل لنا
قطنا قبل يوم الحساب يعني عزبنا وما تنتزرش يوم الحساب ده اسمه استعجال الطلب العاجل طلب طلب التعجيل كمل الاية تمنتاشر والذين امنوا مشفقون منها ويعلمون انها الحق يعلمون انها حق وان الساعة ستقوم
لكنهم مشفقون منها خايفين منها الاشفاق خوف مع عناية مع اعتناء الا ان الذين يمارون في الساعة لفي ضلال بعيد. دي فذلكة قلت لكم قبل كده فذلكة يعني الخلاصة. جاية من مشتقة من فذلك. فخلاصة الاية ايه؟ الا ان الذين يمارون في
لفي ضلال بعيد خلاصة الاية هو ان اللي بيجادلوا في قيام الساعة هم اللي ضالين دول مش ضالين دول في ضلال بعيد يبقى ده اقرار للمؤمنين ان لهم حق انهم يشفقوا منها
يعني ده اكأن ربنا بيثني على المؤمنين ان هم يعني كان لهم حق يشفقوا منها. بينما الذين يجادلون في حدوثها هم اللي ضايعين. هم اللي ده معنى كلمة في ضلال بعيد يعني ناس تايهة تايهة عن الحقيقة خالص
اقرا معي بقى الاية تسعتاشر والاية عشرين الله لطيف بعباده يرزق من يشاء وهو القوي العزيز من كان يريد حرف الاخرة نزد له في حرثه ومن كان يريد حرف الدنيا نؤته منها
وماله في الاخرة من نصيب لاحظ ان القرآن دايما وانت بتقرأه تلاقيه بيمرجحك يجيبك يمين وبعدين يجيبك شمال ويرفعك فوق ويقوم منزلك لتحت. انت اخدت بالك بداية الاية تسعتاشر ايه
الله لطيف بعباده خدت بالك جت بعد ايه اصلا اقرا معي من الاية ستاشر وشو لغاية الاية تسعتاشر وشف النبرة عمالة تعلى ازاي مرة واحدة هديت الحاجات دي لازم تلاحزوها في القرآن. هو ده يعني من مفاتيح التدبر الاساسية. القرآن مش كتاب عشان تفهمه
فقط القرآن كتاب تحسه القرآن كتاب تشعر به. تتعامل معه بمشاعرك مش بس بعقلك وبقلبك. مشاعرك اقرا معي ستاشر من اول اية ستاشر ولاحز النبرة عمالة تعلى ازاي والذين يحاجون في الله من بعد ما استجيب له حجتهم باحضة عند ربهم وعليهم غضب ولهم عذاب
باب شديد الله الذي انزل الكتاب بالحق والميزان. وما يدريك لعل الساعة قريب. يستعجل بها الذين لا يؤمنون بها والذين امنوا مشفقون منها ويعلمون انها الحق. الا ان الذين يمارون في الساعة لفي ضلال بعيد
الله لطيف بعباده يرزق من يشاء. لاحز التغير المفاجئ في النبرة. من نبرة الغضب والوعيد لتشعرك ان الايات صوتها عالي ثم فجأة تهدأ والايقاع يهدأ الله لطيف بعباده. يرزق من يشاء
وكأنه بيقول الكفار ايه ؟ ان رغم غضب الله الا ان بابه مفتوح لانه بيرزقكم فاتكلم عن الرزق. يرزق من فما دام بيرزقك هو فاتح لك الباب بالرغم من كفركم
استغلوا بقى المسألة دي وفتح الباب وارجعوا والباب مفتوح اقرا معي تسعتاشر. الله لطيف بعباده يرزق من يشاء لطيف يعني يحقق مصالح العباد بطرق خفية طرق مش مش باينة مش ظاهرة
هنا لطيف بعباده عباده دول المؤمنين والكفار. يحقق مصالحهم في الدنيا ازاي يرزق من يشاء الكل بيرزق لكن ربنا يعطي اكثر لهذا واقل لذاك ومش حسب الايمان ولا الكفر خالص
حسب الاختبار بتاع كل واحد ويختبر الغني بالفقراء هيعطيهم ولا هيمنع عنهم ويختبر الفقراء بالاغنياء هيسرقوهم ولا هيصبروا على البتاع وهكزا هيحسدوهم ولا وهكزا كمل الاية تسعتاشر وهو القوي العزيز. يعني ايه؟ يعني هو لا يرزق الكافر لانه مضطر او لانه ملزم لا هو القوي
العزيز لا احد يستطيع الزام ربنا بشيء هو وضع نزام النزام ده ايه؟ اقرا الاية عشرين عشان تعرف نزامه من كان يريد حرف الاخرة نزد له في حرفه. ومن كان يريد حرف الدنيا نؤته منها
فما له في الاخرة من نصيب الله سبحانه وتعالى يحقق مصالح عباده في الاخرة وفي الدنيا. الله لطيف بعباده يحقق مصالحهم اللي منهم يريد ان يجني المحصول والنتائج بتاعة الزراعة الحرف بتاعه
وجهده اللي عايز ياخد النتائج دي في الاخرة ربنا مش بس سيعطيه نتيجة جهده سيزيد اقرا معي الاية عشرين من كان يريد حرف الاخرة نزد له في حرفه. لها عدة معاني
انت تبرعت بمال للفقراء مسلا طلعت الف جنيه ولا تريد بكده شهرة ولا ثناء من الناس. ولا اي شيء في الدنيا واخفيت الصدقة دي وكنت عاملها خالصة لوجه الله تماما. ينطبق عليك من كان
تريد حرف الاخرة مية في المية مية في المية حرف الاخرة ان ممكن واحد يعمل اعمال خيرية عشان يشتهر بالكرم ويشتهر بالتدين وبطيبة القلب والكلام ده لكن لو انت طلعت الف جنيه لله خالصة
اسمع مازد له في حرفه يعني ايه تيجي يوم القيامة ما تلاقيش ثواب الف جنيه. تلاقي ثواب مائة الف جنيه عشر تلاف جنيه الحسنة بعشرة امثالها وممكن يضرب الثواب في سبعميت ضعف
ربنا بيقول مثل الذين ينفقون اموالهم في سبيل الله كمثل حبة. حبة حبة قمح. حبة اي حاجة شعير انبتت سبع سنابل. طلعت سبع سنابل. في كل سنبلة مائة حبة يبقى الحبة طلعت سبعمائة حبة. يبقى ممكن جدا الالف تلاقيهم سبعميت الف
اسمع والله يضاعف لمن يشاء. ولسه كمان وممكن ربنا يضاعف اكتر وممكن نزد له في حرفه يكون معناها ان ربنا يزود له طاقته في العمل في عمل الخير هو واحد عايز يعمل عمل خير كله للاخرة وكله بحسن نية وكله بنية خالصة فربنا يدعم
يدعمه في انه يعمل خيرات كثيرة جدا ويوفقه لخيرات لعمل خير كتير جدا هو ما كانش عامل حسابه انه هيعمله كله ويدي له فرص اكتر لعمل الخير من كمل معي الاية عشرين. من كان يريد حرف الدنيا نؤته منها
وماله في الاخرة من نصيب. ده بقى النوع التاني. اللي بيشتغل للدنيا وبيكد للدنيا وعاوز يبقى غني وعاوز يجيب فيلا حلوة وعاوز يجيب عربية حلوة بس مش بيعمل حاجة لله. ده مش عامله لله. خلاص هياخده لله. وما لوش
يعني واحد راح بنى آآ فيلا ومش لله في حاجة خالص. وعايز بس الناس تشوف ان هو راجل غني. خلاص هياخدها في الدنيا لكن مش هياخد سواب بناء فيلا في الاخرة. خلص الموضوع
انه ما عملش ما فيش جزء حتى من النية انه عايز يعملها ويوسع المكان ده عشان يبقى فيه بقى جلسات دين ويجيب دروس ويعمل مش عارف ايه ويخلي ولا لا خالص
وعاملها كلها للآخرة. للدنيا خير تبقى كلها للدنيا خلص الموضوع آآ وما لوش نصيب في العمل اللي اتعمل كله للدنيا خلاص ما لوش نصيب في الاخرة. كل واحد نصيبه في الاخرة بيبقى بقدر اخلاصه وعمله لارضاء الله
لكن الدنيا لها قانون وهو قانون الاسباب الاخد بالاسباب اللي بيأخذ بالاسباب سيحصل على ما يريد في الدنيا يعني واحد بيخطط كويس وبيشتغل بجد. وبيتعب هيعمل فلوس. حتى لو بيتاجر في الخمرة. حتى لو بيفتح سلسلة محلات قمار
حاجات كلها حرام ما لهاش دعوة هو ربنا حط اسباب للنجاح الدنيوية هتاخد بالاسباب الدنيوية هتنجح في الدنيا ومطلوب ان احنا ناخد بالاسباب الدنيوية في الامور الحلال ما ينفعش افتح انا محلات خمرة
لكن لما اجي اعمل مشروع اقتصادي واعمل شركة واعمل شركة مقاولات اخد بالاسباب عشان انجح في الدنيا ولا انا فاكر اني هروح اجيب شوية مشايخ يقروا في الشركة عشان يجي لي زباين! لأ ما ينفعش. انا اروح اجيب بياعين ينزلوا يبيعوا
ويجيبوا زباين يعني ايه بقى ينجح دنيويا؟ اقرا معي الاية عشرين. من كان يريد حرف الدنيا نؤته منها وماله في الاخرة من نصيب شوفوا يا جماعة. بيختم بحديث مهم جدا
لا ده مش هنختم دلوقتي استنى لسه اه لكن في الحتة دي سيدنا عمر ابن الخطاب روى ان رسول الله صلى الله عليه وسلم قال وده حديس بيفتتح به كثير جدا من كتب الحديث. اسمه حديث النية
اه دي دي الصيغة بتاعة البخاري. الاعمال بالنية ولكل امرئ ما نوى فمن كانت هجرته الى الله ورسوله فهجرته الى الله ورسوله. ومن كانت هجرته لدنيا يصيبها او امرأة يتزوجها فهجرته الى ما هاجر اليه
اذا تدبر الاية دي يجعلنا كمسلمين بنقرأ القرآن بتدبر نراقب النية بتاعتنا في كل عمل حتى لا نضيع ثواب اعمالنا. كتير من الاعمال بتاعتنا ضايعة كتير من الصداقات بتاعتنا ممكن نروح ما نلاقيهاش موجودة في صحيفتنا يوم القيامة. كتير حتى من الصلوات اللي بنصليها ممكن ما نلاقيهاش
كتير من الاعمال الخير ممكن ما نلاقيهاش. ليه ؟ لو النية مش سليمة عشان كده ارجو من حضراتكم الناس اللي لم تحضر وحتى اللي حضر يحضرها تاني. دورة التربية الروحية
لازم تحضروها وفي كتاب للدكتور مجدي الهلالي اسمه حطم صنمك موجود للتنزيل مجانا موقع الدكتور مجدي الهلالي. لما تدخل على جوجل اكتب كده موقع الايمان اولا ادخل على قائمة الكتب واسمها اظن اسمها المكتبة
كل كتب الدكتور محطوطة مجانا نزلوها مجانا. وكلها مفيدة جدا وكلها تربوية جدا الكتاب ده بالزات حطم صنمك احنا عاملينه مسموع يعني ممكن تسمعه وانت سايق السيارة اسمعيه وانت بتطبخي بالمطبخ. تسمعوه وانتم بتعملوا حاجة ايه
على اليوتيوب وعلى القناة بتاعتي على الساوند كلاود. ازن اربع او خمس حلقات اسمهم حطم صنمك بالاضافة لدورة التربية الروحية مهمة جدا اقرا معي الاية واحد وعشرين. اخر اية يلا
ام لهم شركاء شرعوا لهم من الدين ما لم يأذن به الله ولولا كلمة الفصل لقضي بينهم. وان الظالمين لهم عذاب اليم الناس اللي عندها اديان لم يأذن بها الله
جابوا الكلام ده منين هيرد علينا يقول لك ايه طب انتم كمان جبتم الكلام ده منين؟ جبتم دينكم ده منين؟ نروح نقول لهم يوه. ده صورة الشورى من اولها بتتكلم في الموضوع ده. اقرأ الاية
تلاتة هات لي الاية تلاتة. عشان لما حد يقول لك يعني انت يعني الاسلام جبتهم منين؟ قال الاية تلاتة اهي. كذلك يوحي اليك والى الذين من قبلك الله العزيز الحكيم
يعني هذا الدين من اول رسول من اول يومه. مصدره هو الوحي. مش للتأليف. انتم بقى تعالوا. يا اللي بتعبدوا الاصنام. مصدر عقيد ايه يعرف يرد عليك يا اللي بتعبدوا حيوانات
اللي بيعبدوا البقر مصدر عقيدتكم ايه على فكرة عندهم تلتاشر الهندوس عندهم تلتاشر كتاب. منهم كتاب اسمه الريج فيت ده يعني التنزيل يعني الوحي كتاب قريب جدا من الاسلام. حاجة توحيد حتى اسم الله ورد في اربع مرات
عندهم اتناشر كتاب تانيين حاجة في عندهم تلتميت مليون اله والاله عنده تلتميت مليون رجل وايد وحاجات غريبة دول مصدرهم ايه انا اعرف اخ كان هندوسي وشرح لي قال لي دي كتب كتبها علماء الهندوسية عبر التاريخ. يا سلام! المشكلة هنا انهم ادوا وزن
للوحي نفس الوزن اللي ادوه لايه لكلام العلماء وده اللي مخلي الاسلام قوي وباقي الى يوم القيامة. دون تحريف. لان رقم واحد عندنا كلام الله القرآن ما فيش جنبه حاجة
نمرة اتنين السنة الصحيحة لكنها نمرة اتنين بعد القرآن بعد كده ييجي بقى كلام العلماء وكل يؤخذ منه ويرد وما فيش حاجة. بعد كده في اجماع الصحابة فهي النقطة انه انك تدي اشياء او بعض الكتب نفس وزن الوحي ده اللي بيضيع الاديان دية. وانتم يا اللي بتعبدوا
بني ادمين اللي بيعبدوا السيد المسيح يلا. مصدر عقيدتكم ايه؟ تعالوا نتكلم في النصوص بقى اللي عندكم وتقنعونا يعني هي قصة. طيب. اقرا معي الاية واحد وعشرين تاني ام لهم شركاء شرعوا لهم من الدين ما لم يأذن به الله
ولولا كلمة الفصل لقضي بينهم لولا ان الله قضى قضاء الكلمة لان لو كلمة الفصل كلمة يعني كلمة قضاء ربنا ربنا قضى انه يفصل بينهم يوم القيامة الساعة موعدهم لولا كده لقضي بينهم في الدنيا
كان زمان الدنيا ولعت بهم نار. لكن ربنا قضى ان تكون الدنيا دار ابتلاء. لا دار جزاء الناس مش ما تجازاش في الدنيا الا بقى قليل دار الجزاء بعد الموت
والبعث اقرا واحد وعشرين وان الظالمين لهم عذاب اليم. الصحابة اترعبوا لما سمعوا دي الاية بتتكلم عن المشركين. ليه بقى تقول وان الظالمين لهم عذاب اليم؟ قالوا يا رسول الله وهل منا من لم يظلم
احنا رحنا في داهية كده الظلم هنا هو الشرك او ان الانسان يكتسب اسم الفعل نتيجة تكرار الفعل منه وانه يشتهر به. يعني يبقى طاغية يعني. معروف بالظلم يعني. يعني مسلا انا لعبت كورة قبل كده. بس انا مش لاعب كورة
ليه ؟ طب ما انا لعبت كورة. ما اتسماش لاعب كورة ؟ لأ. اتسمى لاعب كورة لما يتكرر مني الفعل واشتهر به كزلك الظالم يعرف بكلمة ظالم لما يتكرر منه الفعل ويشتهر به
او يكون شرك مشرك. فالمشرك ظالم على طول. يعني ايه بقى؟ ركز معي موضوع الشرك ده في سورة لقمان احنا تدبرنا. وهو يعظه يا بني لا تشرك بالله ان الشرك لظلم عظيم. يبقى الشرك هو اعظم انواع الظلم
ويسمى المشرك الظالم لانه ظلم نفسه ما حدش بيزلم ربنا طب واحنا المؤمنين سورة الانعام الذين امنوا ولم يلبسوا ايمانهم بظلم اولئك لهم الامن وهم مهتدون ممكن واحد يقول لا اله الا الله محمد رسول الله
ويؤمن ان المال بيحقق الامان. ده مشرك. ده اشرك شرك خفي مليارديرات ماتوا بالكورونا وفلوسهم ما نفعتهمش فين المال بقى ما حققش الامان ليه يبقى كان غلط ممكن واحد يقول لا اله الا الله محمد رسول الله
ويؤمن ان السلطة تحقق الامان والسعادة ثم تجد اللي في السلطة نفسه لا هو امن ولا هو سعيد وما يقدرش يطلع يشرب فنجان قهوة في البلكونة اصلا من كتر الخوف
ممكن واحد يقول لا اله الا الله محمد رسول الله. ويؤمن ان التقدم العلمي بيحقق الامان واحلام الانسان. كل جامعات العالم وعلمائها بمعاملها بقى لها سنتين بيلفوا حوالين نفسهم عشان يكتشفوا دواء للكورونا
وفي الاخر راحوا بعد اكتر من سنة عملوا لقاحات. ونسبة نجاحها مش مية في المية ولا حتى تسعين في المية. وناس كتير شاكة فيها. وشغلانة. الله! يبقى لازم من يؤمن ان الخير كله بيد الله. وان هذه اسباب
ممكن ربنا ينزع من هذه الاسباب اثرها وممكن يبقي زي ما كده ما نزع اثر الاحراق من النار فلم تحرق ابراهيم فمش النار اللي بتحرق. الاثر اللي ربنا حطه فيها هو اللي بيحرق. كزلك الدواء الشفاء مش في الدواء. الشفاء اثر للسبب ربنا ممكن
منه. فتجد اتنين لهم نفس الوزن ومن نفس الجنس وعندهم نفس المرض ونفس الحالة الصحية والاتنين عندهم نفس المرض ياخدوا نفس الدواء واحد يموت والتاني يشفى. يبقى مش الدواء. امال ايه ؟ ربنا
سبحانه وتعالى نختم الكلام ده النهاردة بحديث بيلخص العقيدة وازاي مفهوم التوحيد ينعكس على حياة الانسان عن ابن عباس رضي الله عنه. عبدالله بن عباس قال كنت خلف النبي صلى الله عليه وسلم. يعني ايه كنت خلف النبي؟ يعني كنت راكب وراه
كنت راكب وراه على البعير على الجمل كان كان هو كان صغير. ابن عباس كان صغير. فقال يا غلام اني اعلمك كلمات احفظ الله يحفظك احفظ الله تجده تجاهك اذا سألت
فاسأل الله واذا استعنت فاستعن بالله. واعلم ان الامة لو اجتمعت على ان ينفعوك بشيء لم ينفعوك الا بشيء قد كتبه الله لك وان اجتمعوا على ان يضروك بشيء. لم يضروك بشيء
الا بشيء قد كتبه الله عليك رفعت الاقلام وجفت الصحف. زي ما نقول كده فول ستوب خلص الكلام خلص الكلام بعد كده كلام هو ده اثر التوحيد في حياة الانساج على الانسان ما يخافش من حد
ما يتزللش لحد ان كله بيد الله يتوقفون الليلة اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعي كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب هموم
قومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف
في كتابك تلوناه او تدبرناه اكفنا واهلينا واخواننا شر كل من يكيد لنا ولهم. واحفظنا واياهم من شرورهم. ونجعلك اللهم في فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وانصرهم وانصر
من نصرهم واخذل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من
مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك والتقت على نصرة شريعتك فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورهم
الايمان بك وجميل التوكل عليك واحييها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس هذا
موعد ان كنا من اهل الدنيا